Legal Document

Category: 1953

Text:
17. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝ. ΥΠΗΡΕΣΙΩΝ Αριθ. 109/2658 της 2 Αυγ./17 Σεπτ. 1975 (ΦΕΚ Β΄ 1010) Περί αυξήσεως των παρά του Ταμείου Επικουρικής Ασφαλίσεως προσωπικού εταιρειών Τσιμέντων παρεχομένων συντάξεων. Έχοντες υπ’ όψει: 1.Τας διατάξεις: α)Της παρ. 4 του άρθρ. 1 του Ν.Δ. 4577/66 "περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και περί ετέρων τινών διατάξεων". β)Του άρθρ. 2 του Ν.Δ. 175/1973 "περί Υπουργικού Συμβουλίου και Υπουργείων" τεθέντος εν ισχύϊ δια του υπ’ αριθ. 396/73 Π.Δ/τος. γ)Της παρ. 2 του άρθρ. 4 του Ν.Δ. 1379/73 "περί Συμβουλίων και επιτροπών αρμοδιότητος Υπουργείου Κοιν. Υπηρεσιών". 2.Γνώμην του Δ.Σ. του Ταμείου Επικουρικής Ασφαλίσεως προσωπικού εταιρειών Τσιμέντων υποβληθείσαν ημίν δια της υπ’ αριθ. 1273/10.4.1975 αναφοράς αυτού, αποφασίζομεν: 1.Από 1ης Ιουλ. 1975 αυξάνονται αι υπό του Ταμείου Επικουρικής Ασφαλίσεως προσωπικού εταιρειών Τσιμέντων καταβαλλόμεναι συντάξεις εις τους συνταξιούχους ων η έναρξις συνταξιοδοτήσεως εμπίπτει εις το μέχρι 31.12.1974 χρονικόν διάστημα, ως ακολούθως: α)Αι μέχρι ποσού 3.000 δραχμών κατά ποσοστόν 15%. β)Αι από 3.001 μέχρις 6.000 κατά ποσοστόν 11%. γ)Αι από 6.001 μέχρι 7.000 κατά ποσοστόν 9%. δ)Αι από 7.001 και άνω κατά ποσοστόν 6%. Το προκύπτον ποσόν συντάξεως εκάστου κλιμακίου, μετά της ως άνω προσαυξήσεως, εν ουδεμιά περιπτώσει δύναται να είναι κατώτερον του προκύπτοντος ανωτάτου ορίου της συντάξεως του προηγουμένου κλιμακίου. Εις τας καταβαλλομένας συντάξεις δια τον υπολογισμόν της ως άνω αυξήσεως δεν υπολογίζονται τα επιδόματα των προστατευομένων μελών. Της ανωτέρω ποσοστιαίας αυξήσεως δεν δικαιούνται οι λαμβάνοντες το ανώτατον και κατώτατον όριον της καταβαλλομένης υπό του Ταμείου συντάξεως. 2.Από της αυτής ως άνω ημερομηνίας, τα δια της υπ’ αριθ. 109/3216/25.10.74 αποφάσεως του Υπουργού Κοινωνικών Υπηρεσιών, (ανωτ. αριθ. 16) θεσπισθέντα κατώτατα όρια συντάξεων αυξάνονται από 1.800 εις 2.100 δραχ. δια τους συνταξιούχους λόγω γήρατος και αναπηρίας και από 1.500 εις 1.750 δραχ. δια τους δικαιούχους, ανεξαρτήτως του χρόνου ενάρξεως του συνταξιοδοτικού δικαιώματος. Η παρούσα δημοσιευθήτω δια της Εφημερίδος της Κυβερνήσεως. Ταμείο Επικ.Ασφαλίσσεως Προσωπικού Εταιρειών Τσιμέντων(ΤΕΑΠΕΤ) 39.Η.η.17-19